b"\n_START_ARTICLE_\nCirith \xc3\x9angol\n_START_SECTION_\nDescripci\xc3\xb3\n_START_PARAGRAPH_\nS'hi arribava travessant el mur de pedra que envoltava el cam\xc3\xad a Morg\xc3\xbbl i seguint un sender que s'obria al sud-est per un congost que contornejava un tur\xc3\xb3, fins a arribar a una estreta obertura d'aquest tur\xc3\xb3.\n_START_SECTION_\nEscala Recta\n_START_PARAGRAPH_\nAll\xc3\xa0 comen\xc3\xa7ava l'Escala Recta . Els esglaons eren estrets i desiguals i estaven gastats o trencats. Al final s'obria un llarg passad\xc3\xads, de moltes milles i de pendent m\xc3\xa9s suau, que transitava entre dos enormes murs naturals de pedra de la muntanya; al passad\xc3\xads li seguia una cornisa ampla en la que hi havia, a l'esquerra un abisme i a la dreta una alta paret, al final, s'obria una altra escala.\n_START_SECTION_\nEscala en Espiral\n_START_PARAGRAPH_\nUna de sinuosa i zigzaguejant escala que s'enfilava sense la protecci\xc3\xb3 del mur de pedra natural del costat dret, per la qual cosa un enorme precipici es veia d'aquest costat, m\xc3\xa9s profund com m\xc3\xa9s es pujava. Al final, una llarga fondalada s'obria endavant, cap a l'Est, envoltada d'alts pilars de pedra tallades per l'erosi\xc3\xb3, que desembocava a les portes mateixes de la Torre de Cirith \xc3\x9angol.\n_START_SECTION_\nEl Cim\n_START_PARAGRAPH_\nEl congost ascendia a un coll profund i estret envoltat de parets de pedra naturals, d'una banda i per la Torre de l'altra. Una s\xc3\xa8rie d'esglaons tallats, amples i baixos. Passats aquests, el Congost s'estrenyia fins a transformar-se en una clivella a la paret de la muntanya. El sender seguia cap a l'est, descendint per un coll abrupte que desembocava a la cru\xc3\xaflla amb el cam\xc3\xad de Morg\xc3\xbbl. M\xc3\xa9s enll\xc3\xa0 un pont unia la sortida del congost amb les crestes del Morgai.\n_START_SECTION_\nEsdeveniments\n_START_PARAGRAPH_\nAquest pas va ser utilitzat pel Rei Bruixot dels Nazg\xc3\xbbl l'any 2000 de la Tercera Edat del Sol, quan les seves forces van sortir de M\xc3\xb3rdor i van posar setge a Minas \xc3\x8dthil. El 2002, Minas \xc3\x8dthil va caure i va ser rebatejada com a Minas M\xc3\xb3rgul, \xc2\xabla torre de la bruixeria\xc2\xbb. Durant els seg\xc3\xbcents mil anys, el pas va romandre tancat, perqu\xc3\xa8 era aqu\xc3\xad on va fer el seu cau la gegantina aranya maligna Arranyera. Qualsevol que intent\xc3\xa9s passar era devorat pel monstre._NEWLINE_Durant la missi\xc3\xb3 de l'Anell Frodo i Sam van ser portats a aquest pas per Gollum fins a la Cau d'Arranyera. No se sap si el pas i la torre eren anomenats Cirith Ungol quan els homes de G\xc3\xb3ndor la mantenien, ja que Arranyera no podria haver habitat l'entrada cavernosa en aquell temps."